CELEX: 52017JC0023
Language: hr
Date: 2017-07-10
Title: Zajednički prijedlog ODLUKE VIJEĆA o stajalištu koje treba donijeti u ime Europske unije u Zajedničkom odboru osnovanom u skladu sa Sporazumom o suradnji za partnerstvo i razvoj između Europske unije i njezinih država članica, s jedne strane, i Islamske Republike Afganistana, s druge strane, u pogledu donošenja poslovnika Zajedničkog odbora i osnivanja dviju posebnih radnih skupina

EUROPSKA KOMISIJA
            Bruxelles, 10.7.2017.
            JOIN(2017) 23 final
            2017/0155(NLE)
            Zajednički prijedlog
            ODLUKE VIJEĆA
            o stajalištu koje treba donijeti u ime Europske unije u Zajedničkom odboru osnovanom u skladu sa Sporazumom o suradnji za partnerstvo i razvoj između Europske unije i njezinih država članica, s jedne strane, i Islamske Republike Afganistana, s druge strane, u pogledu donošenja poslovnika Zajedničkog odbora i osnivanja dviju posebnih radnih skupina
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               Sporazum o suradnji za partnerstvo i razvoj između EU-a i Afganistana („Sporazum”) potpisan je 18. veljače 2017.
                  1
                  
            
            
               Taj Sporazum predstavlja prvi ugovorni odnos Unije i Afganistana i njime se uspostavlja pravni okvir za njihovu suradnju. 
            
            
               U Sporazumu se odražavaju načela i uvjeti na kojima će se temeljiti buduće partnerstvo EU-a i Afganistana (glave I. i II.). On obuhvaća odredbe o ključnim elementima u pogledu ljudskih prava i neširenja naoružanja. Njime se omogućuje i suradnja u velikom broju područja, uključujući razvoj (glava III.), trgovinu i ulaganja (glava IV.) te pravosuđe i vladavinu prava (glava V., u kojoj se nalaze detaljne odredbe o borbi protiv organiziranog kriminala, pranja novca i borbi protiv droge te koja obuhvaća suradnju u pogledu migracija). Glava VI. uključuje poglavlja o nizu posebnih područja za sektorsku suradnju. 
            
            
               Sporazum treba stupiti na snagu prvog dana drugog mjeseca koji slijedi nakon datuma na koji su stranke jedna drugu obavijestile da je pravni postupak potreban u tu svrhu završen. Međutim, u skladu s člankom 59. stavcima 2. i 3. te člankom 3. Odluke Vijeća (EU) 2017/434 Sporazum će se privremeno primjenjivati u nekoliko područja kao što su ljudska prava, politički dijalog, razvojna suradnja itd. 
            
            
               Na temelju članka 49. Sporazuma osnovan je Zajednički odbor sastavljen od predstavnika stranaka na najvišoj mogućoj razini kako bi se osigurali, među ostalim, pravilno funkcioniranje i provedba Sporazuma.
            
            
               Kako bi se pomoglo Zajedničkom odboru i olakšale rasprave među stručnjacima o ključnim pitanjima obuhvaćenima Sporazumom, predloženo je osnivanje posebnih radnih skupina za:
            
            
               –dobro upravljanje, ljudska prava i migracije i
            
            
               –gospodarski i društveni razvoj.
            
            
            
               Cilj je ovog prijedloga utvrditi stajalište EU-a u Zajedničkom odboru o:
            
            
               –donošenju poslovnika Zajedničkog odbora i
            
            
               –osnivanju posebnih radnih skupina.
            
            
            
               Stajalište EU-a temeljit će se na priloženom nacrtu odluka Zajedničkog odbora. 
            
            
            
               2017/0155 (NLE)
            
            
               Zajednički prijedlog
            
         
         
            
               ODLUKE VIJEĆA
            
            
               o stajalištu koje treba donijeti u ime Europske unije u Zajedničkom odboru osnovanom u skladu sa Sporazumom o suradnji za partnerstvo i razvoj između Europske unije i njezinih država članica, s jedne strane, i Islamske Republike Afganistana, s druge strane, u pogledu donošenja poslovnika Zajedničkog odbora i osnivanja dviju posebnih radnih skupina
               
            
               VIJEĆE EUROPSKE UNIJE,
            
            
               uzimajući u obzir Ugovor o Europskoj uniji, a posebno njegov članak 37.,
            
            
               uzimajući u obzir Ugovor o funkcioniranju Europske unije, a posebno njegove članke 207. i 209., u vezi s člankom 218. stavkom 9.,
            
            
               uzimajući u obzir prijedlog Europske komisije i Visokog predstavnika Unije za vanjske poslove i sigurnosnu politiku,
            
            
            
               budući da:
            
            
               (1)Sporazum o suradnji za partnerstvo i razvoj između Europske unije i njezinih država članica, s jedne strane, i Islamske Republike Afganistana, s druge strane, („Sporazum”) potpisan je 18. veljače 2017. i privremeno se primjenjuje u skladu s njegovim člankom 59. stavcima 2. i 3. te člankom 3. Odluke Vijeća (EU) 2017/434
                  2
               . 
            
            
               (2)U skladu s člankom 49. Sporazuma osnovan je Zajednički odbor kako bi se osigurali, među ostalim, pravilno funkcioniranje i provedba Sporazuma. Kako bi pridonio djelotvornoj provedbi Sporazuma, Zajednički bi odbor trebao donijeti svoj poslovnik.
            
            
               (3)U skladu s člankom 49. Sporazuma Zajednički odbor može odlučiti o osnivanju posebnih odbora ili radnih skupina koji bi mu pomogli pri obavljanju zadaća. 
            
            
               (4)Stajalište Unije u Zajedničkom odboru u pogledu donošenja poslovnika Zajedničkog odbora i osnivanja posebnih radnih skupina trebalo bi se temeljiti na priloženim nacrtima odluka Zajedničkog odbora, 
            
            
               DONIJELO JE OVU ODLUKU: 
            
            
               Članak 1.
            
            
               Stajalište koje Europska unija treba zauzeti u Zajedničkom odboru osnovanom na temelju članka 49. Sporazuma u pogledu:
            
            
               a) donošenja poslovnika Zajedničkog odbora i
            
            
               b) osnivanja dviju posebnih radnih skupina 
            
            
                temelji se na nacrtima odluka Zajedničkog odbora priloženima ovoj Odluci.
            
            
               Predstavnici Unije u Zajedničkom odboru mogu dogovoriti manje izmjene nacrta odluka bez dodatne odluke Vijeća.
            
            
               Članak 2.
            
         
         
            
               Ova Odluka stupa na snagu na dan donošenja.
            
            
               Sastavljeno u Bruxellesu
            
            
               
                     Za Vijeće
               
               
                     Predsjednik/Predsjednica
               
            
         
         
            
                  
                     (1)
                  Odluka Vijeća (EU) 2017/434 od 13. veljače 2017. o potpisivanju, u ime Unije, i privremenoj primjeni Sporazuma o suradnji za partnerstvo i razvoj između Europske unije i njezinih država članica, s jedne strane, i Islamske Republike Afganistana, s druge strane (SL L 67, 14.3.2017., str. 1.).
               
               
                  
                     (2)
                  Odluka Vijeća (EU) 2017/434 od 13. veljače 2017. o potpisivanju, u ime Unije, i privremenoj primjeni Sporazuma o suradnji za partnerstvo i razvoj između Europske unije i njezinih država članica, s jedne strane, i Islamske Republike Afganistana, s druge strane (SL L 67, 14.3.2017., str. 1.).
               
            
      
    ---documentbreak--- 
      
         
               EUROPSKA KOMISIJA
            Bruxelles, 10.7.2017.
            JOIN(2017) 23 final
            PRILOZI
            
            Zajedničkom prijedlogu Odluke Vijeća
            o stajalištu koje treba donijeti u ime Europske unije u Zajedničkom odboru osnovanom u skladu sa Sporazumom o suradnji za partnerstvo i razvoj između Europske unije i njezinih država članica, s jedne strane, i Islamske Republike Afganistana, s druge strane, u pogledu donošenja poslovnika Zajedničkog odbora i osnivanja dviju posebnih radnih skupina
            
               
         
         
            
               PRILOG 1.
            
            
               ODLUKA br. 1/2017 Zajedničkog odbora EU-a i Afganistana
            
            
               o
            
            
               donošenju poslovnika
            
            
               ZAJEDNIČKI ODBOR EU-a I AFGANISTANA, 
            
            
               uzimajući u obzir Sporazum o suradnji za partnerstvo i razvoj između Europske unije i njezinih država članica, s jedne strane, i Islamske Republike Afganistana, s druge strane, („Sporazum”), a posebno njegov članak 49. stavak 5., 
            
            
               budući da:
            
            
               (1)Sporazum je potpisan 18. veljače 2017. i privremeno se primjenjuje u skladu s njegovim člankom 59. stavcima 2. i 3. te člankom 3. Odluke Vijeća (EU) 2017/434 od 13. veljače 2017.
            
            
               (2)Kako bi se pridonijelo djelotvornoj provedbi Sporazuma, trebalo bi u najkraćem mogućem roku osnovati Zajednički odbor.
            
            
               U skladu s člankom 49. stavkom 5. Sporazuma Zajednički odbor trebao bi donijeti svoj poslovnik,
            
            
               DONIO JE OVU ODLUKU: 
            
            
               Jedini članak
            
            
               Donosi se Poslovnik Zajedničkog odbora kako je utvrđen u Prilogu A.
            
            
               Sastavljeno u … xxxx. Još nije potvrđeno.
            
            
               
                     Za Zajednički odbor EU-a i Afganistana
               
               
                     Predsjednik/predsjednica
               
            
            
               PRILOG A
            
            
               Poslovnik Zajedničkog odbora 
            
            
               Članak 1.
            
         
         
            
               Sastav i predsjednik
            
            
               1. Zajednički odbor obavlja zadaće predviđene člankom 49. Sporazuma. 
            
            
               2. Zajednički odbor sastoji se od predstavnika stranaka na najvišoj mogućoj razini i njime naizmjence, u razdoblju od jedne kalendarske godine, predsjeda stranka koja je organizator sastanka u predmetnoj kalendarskoj godini. 
            
            
               3. Zajedničkim odborom naizmjence predsjedaju ministar financija Islamske Republike Afganistana i Visoki predstavnik Unije za vanjske poslove i sigurnosnu politiku. Oni mogu delegirati visokom dužnosniku svoju ovlast predsjedanja svim ili nekim sastancima Zajedničkog odbora. 
            
            
               Članak 2.
            
            
               Sastanci
            
            
               1. Zajednički odbor sastaje se jednom godišnje. Sastanke Zajedničkog odbora saziva predsjednik. Sastanci se održavaju naizmjence u Bruxellesu i Kabulu na zajednički dogovoren datum. Posebne sjednice Zajedničkog odbora mogu se održati na zahtjev bilo koje stranke ako se stranke tako dogovore.
            
            
               2. Ako se stranke slože, sastanci Zajedničkog odbora mogu se iznimno održati videokonferencijom.
            
            
               Članak 3.
            
            
               Sudionici
            
            
               1. Svaka stranka obavještava predsjednika o planiranom sastavu svoje delegacije prije svakog sastanka Zajedničkog odbora.
            
            
               2. Predsjednik, u dogovoru sa strankama, može pozvati stručnjake ili predstavnike drugih tijela na sastanak kao promatrače ili kako bi pružili informacije o određenoj temi.
            
            
               Članak 4.
            
            
               Javnost
            
            
                1. Sastanci Zajedničkog odbora povjerljivi su osim ako predsjednik, u dogovoru sa strankama, odluči da će sastanak biti javan. 
            
            
               2. Zajednički odbor može davati izjave za javnost ako smatra da je to potrebno. 
            
            
               Članak 5.
            
            
               Tajništvo
            
            
               Predstavnik Europske službe za vanjsko djelovanje i predstavnik Vlade Islamske Republike Afganistana djeluju zajednički kao tajnici Zajedničkog odbora. Sva dolazna i odlazna komunikacija predsjednika prosljeđuje se tajnicima. Korespondencija predsjednika može se odvijati pisanim putem u bilo kojem obliku, uključujući i elektroničku poštu. 
            
            
               Članak 6.
            
         
         
            
               Dnevni red sastanaka
            
            
               1. Predsjednik izrađuje privremeni dnevni red za svaki sastanak. Privremeni se dnevni red prosljeđuje strankama, zajedno sa svim relevantnim dokumentima, najkasnije 15 kalendarskih dana prije početka sastanka. 
            
            
               2. Svaka stranka može od predsjednika tražiti da uključi određenu točku u dnevni red.
            
            
               3. Zajednički odbor donosi dnevni red na početku svakog sastanka. U dnevni red moguće je uključiti točke koje se ne nalaze na privremenom dnevnom redu ako se stranke tako dogovore.
            
            
               4. U posebnim okolnostima i u dogovoru sa strankama predsjednik može skratiti rok utvrđen u stavku 1. kako bi se uzeli u obzir zahtjevi određenog slučaja. 
            
            
               Članak 7.
            
            
               Zapisnik
            
            
               1. Ishod sastanaka Zajedničkog odbora u obliku je prihvaćenog zapisnika.
            
            
               2. Predsjednik će sažeti zaključke Zajedničkog odbora na svakom sastanku. Dva tajnika zajednički sastavljaju nacrt zapisnika na temelju tih zaključaka, po mogućnosti na kraju sastanka ili najkasnije u roku od 30 dana od datuma sastanka. 
            
            
               3. Stranke odobravaju nacrt po mogućnosti na kraju sastanka ili najkasnije u roku od 45 dana od datuma sastanka ili do bilo kojeg datuma koji stranke dogovore. Kad stranke odobre nacrt zapisnika, predsjednik i tajnici potpisuju dva primjerka izvornika. Svaka stranka dobiva jedan primjerak izvornika. 
            
            
               Članak 8.
            
            
               Odluke i preporuke 
            
            
               1. Odluke i preporuke Zajedničkog odbora donose se uzajamnim dogovorom stranaka.
            
            
               2. Odluke ili preporuke Zajedničkog odbora dobivaju naslov „Odluka” odnosno „Preporuka”, iza kojeg slijedi serijski broj, datum donošenja i opis predmeta. U svakoj odluci navodi se datum njezina stupanja na snagu. 
            
            
               3.  Zajednički odbor može donositi odluke ili preporuke u pisanom postupku. U tim slučajevima stranke dogovaraju rok trajanja postupka. Ako do isteka tog roka ni jedna stranka ne izrazi svoje protivljenje predloženoj odluci ili preporuci, predsjednik tu odluku ili preporuku proglašava donesenom uzajamnim dogovorom. 
            
            
               4. Odluke i preporuke Zajedničkog odbora izrađuju se u dva vjerodostojna primjerka koja potpisuje predsjednik. 
            
            
               5. Svaka stranka može objaviti odluke i preporuke Zajedničkog odbora u svojim službenim publikacijama. 
            
            
               Članak 9.
            
            
               Troškovi
            
            
               1. Svaka stranka snosi troškove nastale njezinim sudjelovanjem na sastancima Zajedničkog odbora, kako u vezi s izdacima u pogledu osoblja, putovanja i dnevnica, tako i u vezi s poštanskim i telekomunikacijskim izdacima. 
            
         
         
            
               2. Svaka stranka snosi troškove nastale u vezi s tumačenjem na sastancima i prijevodom.
            
            
               3. Stranka organizator sastanka snosi troškove u vezi s organizacijom sastanaka i umnožavanjem dokumenata. 
            
            
               Članak 10.
            
            
               Posebne radne skupine
            
            
               1. Zajednički odbor može osnovati posebne odbore ili radne skupine koji mu pomažu u obavljanju zadaća. Specijalizirane radne skupine izvješćuju Zajednički odbor nakon svakog svojeg sastanka. 
            
            
               2. Zajednički odbor može odlučiti o ukidanju bilo koje postojeće posebne radne skupine, utvrditi ili izmijeniti opis njezinih poslova ili osnovati dodatne specijalizirane radne skupine. 
            
            
               3. Posebne radne skupine izrađuju detaljna izvješća svojih aktivnosti za Zajednički odbor nakon svakog svojeg sastanka i moći će Zajedničkom odboru dati preporuke. 
            
            
               PRILOG 2.
            
            
               ODLUKA br. 2/2017 Zajedničkog odbora EU-a i Afganistana
            
            
               o
            
            
               osnivanju dviju posebnih radnih skupina i donošenju opisa njihovih poslova
            
            
               ZAJEDNIČKI ODBOR EU-a I AFGANISTANA,
            
            
               uzimajući u obzir Sporazum o suradnji za partnerstvo i razvoj između Europske unije i njezinih država članica, s jedne strane, i Islamske Republike Afganistana, s druge strane, („Sporazum”), a posebno njegov članak 49. stavak 3. i članak 10. Poslovnika Zajedničkog odbora,
            
            
               budući da:
            
            
               Sporazum je potpisan 18. veljače 2017. i privremeno se primjenjuje, u skladu s člankom 59.
            
            
               Kako bi se pridonijelo djelotvornoj provedbi Sporazuma, trebalo bi u najkraćem mogućem roku uspostaviti njegov institucijski okvir.
            
            
               U skladu s člankom 49. stavkom 3. Sporazuma i člankom 10. Poslovnika Zajedničkog odbora Zajednički odbor može odlučiti o osnivanju posebnih odbora ili radnih skupina koji bi mu pomogli u obavljanju zadaća. 
            
            
               Kako bi se omogućile rasprave na stručnoj razini u ključnim područjima obuhvaćenima područjem primjene Sporazuma, trebalo bi osnovati posebne radne skupine. Stranke se mogu dogovoriti o izmjeni popisa posebnih odbora ili radnih skupina i/ili njihovih opsega. 
            
            
               Kako bi posebne radne skupine postale operativne na vrijeme, trebalo bi donijeti ovu Odluku, 
            
            
         
         
            
               DONIO JE OVU ODLUKU:
            
            
               Jedini članak
            
            
               Osnivaju se posebne radne skupine navedene u popisu u Prilogu A. Opis poslova posebnih radnih skupina utvrđuje se u Prilogu B. 
            
            
               Sastavljeno u
            
            
               Za Zajednički odbor EU-a i Afganistana
            
            
               Predsjednik/predsjednica
               
            
               Prilog A
            
            
               Zajednički odbor EU-a i Afganistana
            
            
               Posebne radne skupine
            
            
               1.
                     Posebna radna skupina za ljudska prava, dobro upravljanje i migracije 
            
            
               2.
                     Posebna radna skupina za gospodarski i socijalni razvoj
            
            
               Prilog B
            
            
               Opis poslova 
               posebnih radnih skupina osnovanih na temelju Sporazuma o suradnji za partnerstvo i razvoj između Europske unije i njezinih država članica, s jedne strane, i Islamske Republike Afganistana, s druge strane
            
            
               Članak 1.
            
            
               Posebna radna skupina može raspravljati o provedbi Sporazuma u područjima za koja je nadležna. Može također raspravljati o predmetima ili posebnim projektima povezanima s relevantnim područjem bilateralne suradnje.
            
            
               Članak 2.
            
            
               Posebne radne skupine djeluju pod nadzorom Zajedničkog odbora. One izvješćuju predsjednika Zajedničkog odbora te mu šalju svoje zapisnike i zaključke u roku od 30 kalendarskih dana nakon svakog sastanka.
            
            
               Članak 3.
            
            
               1. Posebne radne skupine sastavljene su od predstavnika obiju stranaka.
            
            
               2. Posebne radne skupine mogu na svoje sastanke pozvati stručnjake te čuti njihovo mišljenje u vezi s pojedinim točkama na dnevnom redu.
            
         
         
            
               Članak 4.
            
            
               Posebnim radnim skupinama predsjeda stranka koja predsjeda Zajedničkim odborom.
            
            
               Članak 5.
            
            
               Predstavnik Europske unije i predstavnik Vlade Afganistana djeluju zajednički kao tajnici posebnih radnih skupina. 
            
            
               Članak 6.
            
            
               1. Posebne radne skupine sastaju se kada je to potrebno, na temelju pisanog zahtjeva bilo koje stranke, najmanje jednom godišnje. Svaki se sastanak održava na mjestu i na datum o kojima se stranke dogovore.
            
            
               2. Ako jedna stranka zatraži sastanak posebne radne skupine, tajnik druge stranke odgovara u roku od 15 radnih dana od primitka zahtjeva. U posebno hitnim slučajevima sastanci posebnih radnih skupina mogu se sazvati i u kraćem roku ako se stranke tako dogovore.
            
            
               3.  Sastanke posebnih radnih skupina zajednički sazivaju dva tajnika.
            
            
               Članak 7. 
            
            
               1. Svaka stranka može od predsjednika tražiti da uključi određenu točku u dnevni red sastanka posebne radne skupine. Točke koje treba uključiti u dnevni red podnose se tajnicima najmanje 15 radnih dana prije datuma predmetnog sastanka. Sva popratna dokumentacija dostavlja se tajnicima najmanje 10 radnih dana prije sastanka. 
            
            
               2. Tajnici strankama priopćuju nacrt dnevnog reda najkasnije pet radnih dana prije sastanka. U iznimnim okolnostima i u skladu s dogovorom stranaka točke se mogu dodati na dnevni red i u kraćem roku.
            
            
               Članak 8.
            
            
               1. Tajnici zajednički izrađuju nacrt zapisnika svakog sastanka.
            
            
               2. Sastanci posebnih radnih skupina povjerljivi su osim ako predsjednik, u dogovoru sa strankama, odluči da će sastanak biti javan.